एसडीएम की जनसुनवाई में बिजली-पानी की समस्या उठी
श्रीमहावीरजी ग्रामीण. शेखपुराअटल सेवा केंद्र पर जनसुनवाई करते एसडीएम।
भास्कर न्यूज | श्रीमहावीरजी ग्रामीण
गांवशेखपुरा के अटल सेवा केंद्र पर सोमवार को जनसुनवाई कार्यक्रम हुआ। इसमें टोडाभीम के एसडीएम जगदीश प्रसाद आर्य ने ग्रामीणों की समस्याओं का सुना और उनके समाधान के लिए आश्वासन दिए। अधिकतर लोगों ने पेयजल से संबंधित समस्याएं बताईं। इस पर उन्होंने समाधान का आश्वासन दिया।
जनसुनवाई के दौरान उपस्थित हुए शेखपुरा, रानौली, किरवाडा पहाड़ी के ग्रामीणों ने एसडीएम को अवगत कराया कि उन्हें पेयजल की समस्या का सामना करना पड़ रहा है। इसके अलावा बिजली सप्लाई भी नियमित नहीं मिलने से ग्रामीण परेशान हैं। एसडीएम ने लाइनमैन रामहरि मीना को एक्सप्रेस फीडर से अवैध बिजली सप्लाई रोकने के आदेश दिए और कहा कि गांवों में पर्याप्त नियमित बिजली सप्लाई की जाए। टोडाभीम के जलदाय विभाग के एईएन को पेयजल समस्या का समाधान किए जाने के निर्देश दिए। जनसुनवाई शिविर की अध्यक्षता सरपंच सुनीता मीना ने की और नायब तहसीलदार लखनलाल मीना, आफिस कानूनगो फरेबीलाल, गिरदावर सुखराम जाटव, सचिव सुगर सिंह, दिलीप सिंह, जेईएन भगवान सहाय मीना आदि उपस्थित थे। ग्रामीणों ने एसडीएम को पांचना बांध का पानी गंभीर नदी में छुड़वाएं जाने की मांग को लेकर भी ज्ञापन दिया। ग्रामीण डालचंद मीना ने बताया कि शेखपुरा सहित 75 गांवों का जलस्तर काफी नीचे चला गया है। इसका समाधान पांचना का पानी गंभीर नदी में छोड़कर किया जा सकता है। ज्ञापन देने वालों में मदनमोहन शर्मा, चौथी लाल, गोपीसहाय आदि शामिल थे। इस अवसर पर बड़ी संख्या में ग्रामीण मौजूद थे।
रास्ताअधूरा होने से परेशानी
कस्बाशहर | कोलीमोहल्ले के रास्ते का निर्माण अधूरा होने रास्ते में गंदा पानी जमा होने से वाहन चालकों राहगीरों को खासी परेशानी का सामना करना पड़ रहा है। ग्रामीण बंटी बना, लाला सिंह, उत्तम सिंह, मुकुट सिंह मुकेश शर्मा सहित आदि ने बताया कि रास्ता अधूरा होने से गंदा पानी जमा होने से आए दिन वाहन चालक गिरकर घायल हो रहे हैं। साथ ही गंदा पानी वाहनों के दबाव के कारण उचटकर राहगीरों के कपड़े गंदे हो रहे हैं। उन्होंने बताया कि इस बारे में कई बार ग्राम पंचायत को अवगत करा दिया, लेकिन समाधान नहीं हुआ।
hin_Deva hin_Deva mai_Deva hin_Deva hin_Deva hin_Deva hin_Deva